મુંબઇ : મુંબઇની અંધારી આલમ પર એક વખત શાસન કરનાર અને અત્યારે વૈશ્વિક અપરાધિઓમાં સ્થાન ધરાવતા ભારતના ‘મોસ્ટ વોન્ટેડ’ ગુનેગાર એવો દાઉદ ઇબ્રાહીમ પોતાના ભાઇને ઉત્તરાધિકારી બનાવવાની તૈયારીમાં છે. પાકિસ્તાનના કરાચીમાં સતત સરકારી સુરક્ષા હેઠળ રહેતો દાઉદ શનિવારે પોતાના જન્મદિવસે ભાઇ અનિસને કાળાં કારોબારનો સમગ્ર હવાલો સોંપી દે તેવી શક્યતા છે. જ્યારે તેનો સૌથી વિશ્વાસુ ગણાતો છોટા શકીલ ગેંગના ‘સીઇઓ’ જેવું જ પદ જાળવી રાખે તેમ છે.